
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1779 

5 Σεπτεμβρίου 2007 


ΑΠΟΦΑΣΕΙ Σ 

Αριθμ. 21718 

Όροι, προϋποθέσεις και χρόνος προβολής κατά την 
προεκλογική περίοδο των πολιτικών κομμάτων και 
συνασπισμών κομμάτων, που δεν εκπροσωπούνται 
στη Βουλή των Ελλήνων και στην Ευρωβουλή, από 
τα δημόσια και ιδιωτικά ραδιοτηλεοπτικά μέσα, στις 
βουλευτικές εκλογές της 16ης Σεπτεμβρίου 2007. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΕΠΙΚΡΑΤΕΙΑΣ 

Έχοντας υπόψη: 

1. Τις διατάξεις: 

α) Των άρθρων 10 παρ. 1,12 παρ. 2 και 30 παρ. 2 του 
ν. 3023/2002 (ΦΕΚ Α' 146). 

β) Του άρθρου 45 του π.δ. 96/2007 (ΦΕΚ Α' 116). 

γ) Του ν. 2328/1995 (ΦΕΚ Α' 159) και του ν. 2644/1998 
(ΦΕΚ Α' 233), όπως ισχύουν. 

δ) Του ν. 3603/2007 (ΦΕΚ Α' 188). 

ε) Του π.δ. 154/2007 (ΦΕΚ Α' 196). 

στ) Του π.δ. 121/2004 «Διορισμός Υπουργών και Υφυ¬ 
πουργών» (ΦΕΚ Α' 84). 

ζ) Του π.δ. 163/2007 «Αποδοχή παραίτησης του Υπουρ¬ 
γού Εσωτερικών, Δημόσιας Διοίκησης και Αποκέντρω¬ 
σης» (ΦΕΚ Α' 203). 

η) Του π.δ. 164/2007 «Διορισμός Υπουργών» (ΦΕΚ Α’ 
203). 

θ) Την υπ’ αριθμ. Υ233/24.8.2007 απόφαση του Πρω¬ 
θυπουργού «Μεταβίβαση αρμοδιοτήτων στον Υπουργό 
Επικράτειας Ξενοφώντα-Ροδόλφο Μορώνη και κατάρ¬ 
γηση προηγούμενης απόφασης καθορισμού αρμοδιο¬ 
τήτων» (ΦΕΚ Β' 1703). 

ι) Του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

2. Την από 11263/20.8.2007 γνώμη του Εθνικού Συμβου¬ 
λίου Ραδιοτηλεόρασης (Ε.Σ.Ρ.). 

3. Την από 3.9.2007 γνώμη της Διακομματικής Επιτρο¬ 
πής Εκλογών, που συγκροτήθηκε με την 49259/3.9.2007 
απόφαση του Υπουργού Εσωτερικών, Δημόσιας Διοίκη¬ 
σης και Αποκέντρωσης (ΦΕΚ Β' 1752). 


4. Την υπ’ αριθμ. 46695/18.8.2007 απόφαση συγκρότη¬ 
σης της Διακομματικής Επιτροπής Εκλογών. 

5. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Κατά τη διάρκεια της προεκλογικής περιόδου των 
βουλευτικών εκλογών της 16ης Σεπτεμβρίου 2007 ισχύ¬ 
ουν, ως προς τους όρους προβολής από τα δημόσια και 
ιδιωτικά ραδιοτηλεοπτικά μέσα των πολιτικών κομμά¬ 
των ή συνασπισμών κομμάτων, που δεν εκπροσωπούνται 
στη Βουλή των Ελλήνων και στην Ευρωβουλή, οι εξής 
ρυθμίσεις: 

Άρθρο 1 

Όροι προβολής πολιτικών κομμάτων ή συνασπισμών 
κομμάτων των οποίων συνδυασμοί έχουν ανακηρυχθεί 
σε όλες τις εκλογικές περιφέρειες της επικράτειας, με 
εξαίρεση τις μονοεδρικές. 

1. Η «Ελληνική Ραδιοφωνία Τηλεόραση Α.Ε.» (Ε.Ρ.Τ.) 
έχει την υποχρέωση: 

α. Να μεταδώσει στο εθνικό τηλεοπτικό και ραδιοφω¬ 
νικό δίκτυό της μία προεκλογική συγκέντρωση, καθώς 
και μία συνέντευξη διάρκειας εξήντα (60) πρώτων λε¬ 
πτών της ώρας του αρχηγού κάθε πολιτικού κόμματος 
ή συνασπισμού κομμάτων. 

β. Να διαθέσει δωρεάν ένα πεντάλεπτο σε καθένα από 
τα πολιτικά κόμματα ή συνασπισμούς κομμάτων για την 
παρουσίαση των προγραμμάτων τους ή τη μετάδοση 
μηνυμάτων τους. 

γ. Να επιτρέψει την απευθείας μετάδοση της συνέ¬ 
ντευξης και της συγκέντρωσης που αναφέρονται στο 
εδάφιο α’ της παρούσας παραγράφου και να διαθέσει 
δωρεάν τις σχετικές μαγνητοσκοπήσεις ή μαγνητοφω¬ 
νήσεις σε οποιονδήποτε ραδιοφωνικό και τηλεοπτικό 
σταθμό υποβάλλει σχετικό αίτημα. 

2. Οι ιδιωτικοί ραδιοφωνικοί και τηλεοπτικοί σταθμοί 
πανελλήνιας, περιφερειακής ή τοπικής εμβέλειας έχουν 
την υποχρέωση να διαθέσουν δωρεάν ένα πεντάλεπτο 
σε καθένα από τα πολιτικά κόμματα ή συνασπισμούς 
κομμάτων για την παρουσίαση των προγραμμάτων τους 
ή τη μετάδοση των μηνυμάτων τους. 

3. Στις ρυθμίσεις του παρόντος άρθρου υπάγονται, 
άλως κατ' εξαίρεση, και τα πολιτικά κόμματα ή οι συ¬ 
νασπισμοί κομμάτων που δεν ανακήρυξαν συνδυασμούς 
το πολύ σε δύο εκλογικές περιφέρειες. 

Αρθρο 2 

Όροι προβολής πολιτικών κομμάτων ή συνασπισμών 
κομμάτων των οποίων συνδυασμοί έχουν ανακηρυχθεί 
τουλάχιστον στα τρία πέμπτα των εκλογικών περιφε¬ 
ρειών της Επικράτειας. 

1. Η Ε.Ρ.Τ. έχει την υποχρέωση: 

α. Να μεταδώσει στο εθνικό τηλεοπτικό και ραδιο¬ 
φωνικό δίκτυό της μία συνέντευξη διάρκειας τριάντα 
(30) λεπτών του αρχηγού κάθε πολιτικού κόμματος ή 
συνασπισμού κομμάτων. 

β. Να διαθέσει δωρεάν ένα πεντάλεπτο σε καθένα από 
τα πολιτικά κόμματα ή συνασπισμούς κομμάτων για την 
παρουσίαση των προγραμμάτων τους ή τη μετάδοση 
των μηνυμάτων τους. 

γ. Να επιτρέψει την απευθείας μετάδοση της συνέ¬ 
ντευξης που αναφέρεται στο εδάφιο α’ της παρούσας 
παραγράφου και να διαθέσει δωρεάν τις σχετικές μα¬ 
γνητοσκοπήσεις ή μαγνητοφωνήσεις σε οποιονδήποτε 
ιδιωτικό ραδιοφωνικό και τηλεοπτικό σταθμό υποβάλλει 
αντίστοιχο αίτημα. 

2. Οι ιδιωτικοί ραδιοφωνικοί και τηλεοπτικοί σταθμοί 
πανελλήνιας, περιφερειακής ή τοπικής εμβέλειας έχουν 
την υποχρέωση να διαθέσουν δωρεάν ένα πεντάλεπτο 
σε καθένα από τα πολιτικά κόμματα ή συνασπισμούς 
κομμάτων για την παρουσίαση των προγραμμάτων τους 
ή τη μετάδοση των μηνυμάτων τους. Την υποχρέωσή 
τους αυτή μπορούν να εκπληρώσουν με τη διοργάνωση 
εκπομπών, στις οποίες συμμετέχουν ή παρουσιάζουν 
τις απόψεις τους με εκπρόσωπό τους, περισσότερα 
ή όλα τα ανωτέρω πολιτικά κόμματα ή συνασπισμοί 
κομμάτων. 

Άρθρο 3 

Όροι προβολής πολιτικών κομμάτων ή συνασπισμών 
κομμάτων των οποίων συνδυασμοί έχουν ανακηρυχθεί 
στις μισές τουλάχιστον εκλογικές περιφέρειες της Επι¬ 
κράτειας. 

1. Η Ε.Ρ.Τ. έχει την υποχρέωση να διαθέσει δωρεάν 
ένα τρίλεπτο σε καθένα από τα πολιτικά κόμματα ή 
συνασπισμούς κομμάτων για την παρουσίαση των προ¬ 
γραμμάτων τους ή τη μετάδοση των μηνυμάτων τους. 

2. Οι ιδιωτικοί τηλεοπτικοί και ραδιοφωνικοί σταθμοί 
έχουν την υποχρέωση να διαθέσουν δωρεάν ένα τρί¬ 
λεπτο σε καθένα από τα πολιτικά κόμματα ή συνασπι¬ 
σμούς κομμάτων για την παρουσίαση των προγραμμά¬ 
των τους ή τη μετάδοση των μηνυμάτων τους. 

3. Οι ιδιωτικοί τηλεοπτικοί και ραδιοφωνικοί σταθμοί 
μπορούν να εκπληρώσουν την υποχρέωση της προηγού¬ 


μενης παραγράφου με τη διοργάνωση εκπομπών, στις 
οποίες συμμετέχουν ή παρουσιάζουν τις απόψεις τους 
με εκπρόσωπό τους, περισσότερα ή όλα τα παραπάνω 
πολιτικά κόμματα ή συνασπισμοί κομμάτων. 

Άρθρο 4 

Η έναρξη και λήξη μετάδοσης των προγραμμάτων των 
άρθρων 1, 2 και 3 της παρούσας απόφασης πρέπει να 
λάβει χώρα μεταξύ 10.00 και 01.00. 

Άρθρο 5 

Η παρ. 10 του άρθρου μόνου της κοινής απόφασης 
των Υπουργών Εσωτερικών, Δημόσιας Διοίκησης και 
Αποκέντρωσης και Επικράτειας 20738/20.8.2007 (ΦΕΚ 
Β' 1650) ισχύει και για τα κόμματα ή συνασπισμούς 
κομμάτων της παρούσας απόφασης. 

Άρθρο 6 

Για την προβολή των υποψηφίων βουλευτών όλων 
των πολιτικών κομμάτων ή συνασπισμών κομμάτων 
της παρούσας απόφασης, καθώς και για την μετάδο¬ 
ση μηνυμάτων των κομμάτων αυτών, ισχύουν οι περι¬ 
ορισμοί που προβλέπονται στα άρθρα 12 παρ. 2 του 
ν.3023/2002 και 47 παρ. 2 του π.δ. 96/2007, καθώς και 
στις 20737/20.8.2007 (ΦΕΚ Β' 1650) και 20738/20.8.2007 
(ΦΕΚ Β' 1650) κοινές αποφάσεις των Υπουργών Εσω¬ 
τερικών, Δημόσιας Διοίκησης και Αποκέντρωσης και 
Επικράτειας. 

Άρθρο 7 

Το Ε.Σ.Ρ. μεριμνά για την τήρηση των υποχρεώσεων 
που απορρέουν από την παρούσα απόφαση, σύμφωνα 
με την παράγραφο 16 της 20738/20.8.2007 κοινής από¬ 
φασης των Υπουργών Εσωτερικών, Δημόσιας Διοίκησης 
και Αποκέντρωσης και Επικράτειας. 

Άρθρο 8 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Σεπτεμβρίου 2007 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΕΠΙΚΡΑΤΕΙΑΣ 

ΣΠΥΡΙΔΩΝ ΦΛΟΓΑΪΤΗΣ ΞΕΝΟΦΩΝ-ΡΟΔΟΛΦΟΣ 

ΜΟΡΩΝΗΣ 

